CELEX: E2013J0026
Language: et
Date: 2014-05-09 00:00:00
Title: Kohtu otsus, 27. juuni 2014 , kohtuasjas E-26/13 – Islandi riik vs. Atli Gunnarsson (Isikute vaba liikumine – EMP lepingu artikkel 28 – Direktiiv 2004/38/EÜ – Direktiiv 90/365/EMÜ – Elamisõigus – Õigus liikuda päritoluliikmesriigist teise liikmesriiki – Ebasoodsam maksustamine)

26.2.2015   
            
            
               ET
            
            
               Euroopa Liidu Teataja
            
            
               C 68/3
            
         KOHTU OTSUS,
   27. juuni 2014,
   kohtuasjas E-26/13
   Islandi riik vs. Atli Gunnarsson
   (Isikute vaba liikumine – EMP lepingu artikkel 28 – Direktiiv 2004/38/EÜ – Direktiiv 90/365/EMÜ – Elamisõigus – Õigus liikuda päritoluliikmesriigist teise liikmesriiki – Ebasoodsam maksustamine)
   (2015/C 68/03)
   Kohtuasjas E-26/13 Islandi riik vs. Atli Gunnarsson on Hæstiréttur Íslands (Islandi Ülemkohus) järelevalveameti ja kohtu asutamise kohta sõlmitud EFTA riikide lepingu artikli 34 alusel esitanud kohtule taotluse, mis käsitleb EMP lepingu artikli 28 ning Euroopa Parlamendi ja nõukogu 29. aprilli 2004. aasta direktiivi 2004/38/EÜ (mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil) artikli 7 tõlgendamist. Kohus, koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson, tegi 27. juunil 2014 järgmise resolutiivosaga otsuse:
   direktiivi 90/365/EMÜ artikliga 1 ning direktiivi 2004/38/EÜ artikli 7 lõike 1 punktidega b ja d ei ole kooskõlas, kui üks Euroopa Majanduspiirkonna riik ei anna abikaasadele, kes on kolinud mõnda teise Euroopa Majanduspiirkonna riiki, võimalust ühendada oma isiklikud maksusoodustused seoses tulu maksustamisega (ehkki päritoluliikmesriigis elades oleks abikaasadel õigus oma isiklikud maksusoodustused ühendada) olukorras, kus üks abikaasadest saab päritoluliikmesriigist pensioni, mis moodustab tema kogu või peaaegu kogu tulu, samas kui teisel abikaasal sissetulek puudub.